**Tjekliste og husregler for ophold i fyrmesterboligen på Ndr. Rønner**

***Ankomst***

1. Der er smæklåse i hovedbygningen. – Pas på du ikke låser dig ude! Det kan ske ved gennemtræk eller lign. Det kan være en god idé at have to udgange åbne.
2. Strøm til vandpumpen og køleskab og evt. fryser tilsluttes i teknikrummet. Det gøres ved at tænde for inverteren. – **Vigtigt!** Den skal slukkes ved afrejse.
3. Vand til udendørshanen åbnes i teknikrummet, men bruges kun, når den solopvarmede bruser skal anvendes. Luk efter brug.
4. Nøgle til Naturlokale ”Edderfuglen” og materialedepotet findes i køkkenet – nederst i overskabet længst mod højre. Ved brug, er det viceværtens opgave at sikre sig, at tingene kommer på plads, og at dørene bliver låst.
5. Komfuret – Gasregulatoren åbnes, og i hvert fald ovnen skal tændes med tændstik.
6. Man må hellere end gerne sætte flaget. Flaget tages ned ved solnedgang eller senest kl. 20:00.
7. Hvis det skulle ske, at der mangler strøm på batterierne, virker vandpumpen ikke. Det kan klares ved at hente strøm fra den lille minigenerator, som sættes uden for. (Hentes i redskabsrummet hvor plæneklipperne står).
8. Viceværtens område er privat, og viceværten bestemmer selv, om besøgende skal se denne del af bygningen. Men den øvrige del af hovedbygningen og tårnet skal være åben for besøgende, og det er viceværtens opgave.
9. Det er **vigtigt** at overholde adgangsbegrænsningerne i fredningstiden både af hensyn til fuglene, og fordi der er bevågenhed omkring den øgede færdsel i dette natura 2000 område.

**Vend Afrejse**

***Afrejse***

1. Skriv/tegn venligst i gæstebogen inden afrejse. Det er interessant for andre at se og læse. Læg evt. en seddel med oplysninger om mangler eller/og forslag til forbedringer.
2. Oprydning og rengøring er vigtig for de næste, der ankommer. Læg venligst plastik over sengene igen. Forlad stedet som du selv ønsker at modtage det.
3. Affald og tom emballage skal med tilbage til fastlandet.
4. Husk at tjekke, at hanen til den udendørs bruser er lukket?
5. Er brugte ting lagt på plads i materialedepotet og naturlokalet ”Edderfuglen”, og er lokalerne låst og nøglerne hængt på plads.
6. Se efter om gasregulatoren til gaskomfuret er lukket.
7. Inverteren skal slukkes**(meget vigtigt).**

Så er strømmen til vandpumpen og køl/frys afbrudt.

1. Er alle vinduer og døre lukkede, - også døren i tårnet.
2. Sidste dør låses/smækkes og forhåbentlig har opholdet været en dejlig oplevelse.
3. Udfyld afregningsskemaet og overfør betalingen senest 1 uge efter opholdet.

God tur hjem!

Mobil nr. på

Formanden: 40375787

Kassereren: 51352246

**Vend Ankomst**